  Константин Вознесенских Майя Бывальцева 16-тӥ толсурлы Удмуртиын коронавирус инфекциен черлан 325 выль учыръёсты шараязы. Соос пӧлын 14 аресозь 54 пиналъёс но 65 арессэс ортчем 71 арлыдоос. Эмъяськонниосы 45 муртэ интыязы. Со сярысь элькунысь тазалыкез утёнъя министерстволэн пресс-службаез ивортӥз. Та дыре эмчиос доразы эмъяськись 6 сюрс 189 адямиез чакласа возё. Эмъяськонниосын кыллись 76 муртлэн тазалыкез секыт лыдъяське, со пӧлысь 33 адями тыосты шокатӥсь аппарат борды итэмын. 877 висисьёс йӧназы. Сизьым адями улонысь кошкиз. Кышномуртъёслы 75, 88 арес вал, воргоронъёслы – 50, 74, 75, 82, 83 арес. 16-тӥ южтолэзьлы Удмуртиын коронавирусэн черлан 159 сюрс 747 учыр лабораториосын зэматэмын. 141 сюрс 949 адями йӧназ, 3 сюрс 924 мурт улонысь кошкиз. Тодэ вайытом, 14-тӥ южтолэзьлы Удмуртиын коронавирус инфекцилэсь кык компонентъем вакцинаен прививка 549 сюрс 249 адями пуктӥз. 127 сюрс 814 мурт ревакцинациез ортчиз. Тегъёс: Тазалык висён коронавирус Ижкар Удмуртия  